‘வாலிபப் பெரியார்’ என்று அழைக்கப்பெற்ற திராவிட முன்னேற்றக் கழக முன்னணித் தலைவர் ஏ. வி .பி. ஆசைத்தம்பியால் நடத்தப்பெற்றது ‘தனியரசு’ என்னும் இதழ். இது முதலில் விருதுநகரிலிருந்தும் பிறகு சென்னையில் இருந்தும் வெளிவந்தது. தொடக்கத்தில் நாளிதழ் அளவில் நான்கு பக்கங்கள் கொண்ட மாதம் இருமுறை இதழாக 1956 மே 15 முதல் வெளிவந்த இந்த இதழ் 35,000 படிகள்வரை விற்பனையானது. ஆசைத்தம்பி 10 ஆண்டுகள் நகராட்சி உறுப்பினராகவும், இருமுறை சட்டமன்ற உறுப்பினராகவும், 1977 இல் நாடாளுமன்ற உறுப்பினராகவும் பதவி வகித்துள்ளார். ”திராவிட சினிமா” என்ற திங்கள் இருமுறை திரைப்பட இதழையும் நடத்தியுள்ளார்.

குறிஞ்சி
அலையோசை
முரசொலி
தனியரசு